b'\n_START_ARTICLE_\nKentt\xc3\xa4rovasti\n_START_PARAGRAPH_\nKentt\xc3\xa4rovasti on palvelusarvo Puolustusvoimien kirkollisen ty\xc3\xb6n alalla Suomen puolustusvoimissa. Kentt\xc3\xa4rovastin arvo rinnastetaan maavoimissa everstiluutnantin ja merivoimissa komentajan arvoon._NEWLINE_Kentt\xc3\xa4rovastina voi toimia Suomen evankelisluterilaisen kirkon pappi, jolla on p\xc3\xa4tevyys kirkkoherran virkaan. Koulutukseltaan h\xc3\xa4n on v\xc3\xa4hint\xc3\xa4\xc3\xa4n ylemm\xc3\xa4n korkeakoulututkinnon suorittanut, yleens\xc3\xa4 teologian maisteri. Kentt\xc3\xa4rovasteja toimii P\xc3\xa4\xc3\xa4esikunnassa, Maavoimien, Merivoimien ja Ilmavoimien esikunnissa sek\xc3\xa4 aluevastuussa l\xc3\xa4\xc3\xa4nins\xc3\xa4 alueella valmiusprikaateissa. Kentt\xc3\xa4rovastin alaisuudessa toimivat h\xc3\xa4nen vastuualueellaan toimivat sotilaspastorit, sotilasdiakonit, varusmiespapit sek\xc3\xa4 varusmiesdiakonit.'